
Către,



Biroul Permanent al 
                         Camerei Deputaţilor
Vă înaintăm, alăturat, raportul comun asupra proiectului de Lege pentru ratificarea Protocolului privind turismul durabil, adoptat la Bratislava la 27 mai 2011 şi semnat de România la Bratislava la 27 mai 2011, la Convenţia cadru privind protecţia şi dezvoltarea durabilă a Carpaţilor, adoptată la Kiev la 22 mai 2003, trimis Comisiei pentru industrii şi servicii şi Comisiei pentru mediu şi echilibru ecologic pentru examinare pe fond, în procedură obişnuită, cu adresa nr. PLx. 85 din 3 martie 2014.

	PREŞEDINTE,


	         PREŞEDINTE,

	IULIAN IANCU
	CARMEN ILEANA MOLDOVAN

Parlamentul României

Camera Deputaţilor
	COMISIA PENTRU INDUSTRII ŞI SERVICII
	COMISIA PENTRU MEDIU ŞI ECHILIBRU ECOLOGIC

	
	
	Bucureşti,
	19.03.2014

	Nr.
	4c-3/61
	Nr.
	4c-27/29


R A P O R T      C O M U N
asupra proiectului de Lege pentru ratificarea Protocolului privind turismul durabil, adoptat la Bratislava la 27 mai 2011 şi semnat de România la Bratislava la 27 mai 2011, la Convenţia cadru privind protecţia şi dezvoltarea durabilă a Carpaţilor, adoptată la Kiev la 22 mai 2003

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii şi Comisia pentru mediu şi echilibru ecologic au fost sesizate, prin adresa nr. PLx.85 din 3 martie 2014, înregistrată cu nr.4c-3/61 din 12.03.2014, respectiv cu nr.4c-27/29  din 03.03.2014 cu dezbaterea pe fond, în procedură obişnuită, cu proiectul de Lege pentru ratificarea Protocolului privind turismul durabil, adoptat la Bratislava la 27 mai 2011 şi semnat de România la Bratislava la 27 mai 2011, la Convenţia cadru privind protecţia şi dezvoltarea durabilă a Carpaţilor, adoptată la Kiev la 22 mai 2003.
Camera Deputaţilor este prima Cameră sesizată potrivit prevederilor art.75 (alin.1) din Constituţia României, republicată şi ale art.92 alin.(8) pct.1 din Regulamentul Camerei Deputaţilor, republicat. 


La întocmirea prezentului raport comun Comisiile au avut în vedere:

· avizul favorabil al Consiliului Legislativ (nr.1402/12.12.2013);

· avizul favorabil al Comisiei pentru administraţie publică şi amenajarea teritoriului (nr.4c-6/70/18.03.2013).

Proiectul de lege are ca obiect de reglementare ratificarea Protocolului privind turismul durabil, adoptat la Bratislava la 27 mai 2011 şi semnat de România la Bratislava la 27 mai 2011, la Convenţia cadru privind protecţia şi dezvoltarea durabilă a Carpaţilor, adoptată la Kiev la 22 mai 2003, ratificată de România prin Legea nr.389/2006. Protocolul reprezintă o înţelegere internaţională, care, prin obiectul de reglementare, intră sub incidenţa prevederilor Legii nr.590/2003 privind tratatele, urmând a fi supus spre ratificare Parlamentului.
În conformitate cu prevederile art.61 şi 63 din Regulamentul Camerei Deputaţilor, republicat, membrii celor două comisii sesizate în fond au examinat proiectul de lege în şedinţe separate, Comisia pentru industrii şi servicii în data de 11.03.2014, iar Comisia pentru mediu şi echilibru ecologic în data de 18.03.2014.
La dezbaterile şedinţei comisiei pentru industrii şi servicii a participat, în calitate de invitat, Adrian Chesaru – consilier în cadrul Ministerului Mediului şi Schimbărilor Climatice.
La dezbaterile şedinţei comisiei pentru mediu şi echilibru ecologic au participat, în calitate de invitaţi, Anne Marie Jugănaru – secretar de stat şi Florian Udrea – director în cadrul Ministerului Mediului şi Schimbărilor Climatice.
La dezbateri au fost prezenţi 23 deputaţi, din totalul de 24 membri ai Comisiei pentru industrii şi servicii şi 20 deputaţi, din totalul de 21 membri ai Comisiei pentru mediu şi echilibru ecologic.

Comisiile propun Plenului Camerei Deputaţilor, cu unanimitate de voturi, adoptarea proiectului de lege cu următoarea precizare: datorită unei erori materiale, iniţiatorul a prezentat pagina 6 a textului tradus în limba română care înlocuieşte pagina corespunzătoare din forma înregistrată. 
Proiectul de lege face parte din categoria legilor ordinare, conform art.76 alin.(2) din Constituţia României, republicată.
	PREŞEDINTE,


	           PREŞEDINTE,

	IULIAN IANCU

	CARMEN ILEANA MOLDOVAN


	SECRETAR,


	            SECRETAR,



	ANTAL ISTVAN
	VASILE DANIEL SUCIU


Consilier parlamentar, Viorela Gondoş
Consilier parlamentar, Isabela Patricia Robe

